CELEX: 32021D0183
Language: lt
Date: 2021-02-12 00:00:00
Title: Komisijos įgyvendinimo sprendimas (ES) 2021/183 2021 m. vasario 12 d. kuriuo dėl leidimo turėtojo ir jo atstovo Sąjungoje, įgalioto pateikti rinkai produktus, kurių sudėtyje yra tam tikrų genetiškai modifikuotų rapsų, kurie iš jų sudaryti arba pagaminti, iš dalies keičiamas Įgyvendinimo sprendimas (ES) 2017/2453 (pranešta dokumentu Nr. C(2021) 823) (Tekstas autentiškas tik nyderlandų ir vokiečių kalbomis) (Tekstas svarbus EEE)

2021 2 16   
               
               
                  LT
               
               
                  Europos Sąjungos oficialusis leidinys
               
               
                  L 55/2
               
            
         KOMISIJOS ĮGYVENDINIMO SPRENDIMAS (ES) 2021/183
         2021 m. vasario 12 d.
         kuriuo dėl leidimo turėtojo ir jo atstovo Sąjungoje, įgalioto pateikti rinkai produktus, kurių sudėtyje yra tam tikrų genetiškai modifikuotų rapsų, kurie iš jų sudaryti arba pagaminti, iš dalies keičiamas Įgyvendinimo sprendimas (ES) 2017/2453
         
            
               (pranešta dokumentu Nr. C(2021) 823)
            
         
         (Tekstas autentiškas tik nyderlandų ir vokiečių kalbomis)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų (1), ypač į jo 9 straipsnio 2 dalį ir 21 straipsnio 2 dalį,
         kadangi:
         
                     (1)
                  
                  
                     Belgijoje įsikūrusi bendrovė „Bayer Agriculture BVBA“ dėl leidimo pateikti rinkai produktus, kurių sudėtyje yra genetiškai modifikuotų rapsų, kurie iš jų sudaryti arba pagaminti ir kuriuos leista pateikti rinkai Komisijos įgyvendinimo sprendimu (ES) 2017/2453 (2), yra Jungtinėse Amerikos Valstijose įsikūrusios bendrovės „Monsanto Company“ atstovė Sąjungoje. Jungtinėse Valstijose įsikūrusi bendrovė „BASF Agricultural Solutions Seed US LLC“ yra kita genetiškai modifikuotų rapsų, kuriuos leista pateikti rinkai tuo įgyvendinimo sprendimu, leidimo turėtoja;
                  
               
                     (2)
                  
                  
                     2020 m. liepos 28 d. raštu bendrovė „Bayer Agriculture BVBA“ pranešė Komisijai, kad nuo 2020 m. rugpjūčio 1 d. ji keičia savo teisinę formą, o pavadinimą keičia į „Bayer Agriculture BV“ (Belgija);
                  
               
                     (3)
                  
                  
                     2020 m. liepos 28 d. raštu bendrovė „Bayer Agriculture BVBA“ pranešė Komisijai, kad nuo 2020 m. rugpjūčio 1 d.„Monsanto Company“ keičia savo teisinę formą, o pavadinimą keičia į „Bayer CropScience LP“ (Jungtinės Valstijos);
                  
               
                     (4)
                  
                  
                     prašomi pakeitimai yra grynai administracinio pobūdžio, todėl susijusių produktų nereikia iš naujo įvertinti;
                  
               
                     (5)
                  
                  
                     2020 m. rugpjūčio 10 d. raštu Komisija bendrovei „BASF SE“, kaip „BASF Agricultural Solutions Seed US LLC“ atstovei, pranešė apie prašomus pakeitimus. 2020 m. rugpjūčio 27 d. raštu bendrovė „BASF SE“ pranešė Komisijai, kad „BASF Agricultural Solutions Seed US LLC“ sutiko su prašomais pakeitimais;
                  
               
                     (6)
                  
                  
                     todėl Įgyvendinimo sprendimas (ES) 2017/2453 turėtų būti atitinkamai iš dalies pakeistas;
                  
               
                     (7)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2017/2453 pakeitimai
            Įgyvendinimo sprendimas (ES) 2017/2453 iš dalies keičiamas taip:
            
                        1)
                     
                     
                        7 straipsnio 1 dalies a punktas pakeičiamas taip:
                        
                                    „a)
                                 
                                 
                                    „Bayer Agriculture BV“, Belgija, atstovaujanti „Bayer CropScience LP“, Jungtinės Valstijos,“;
                                 
                              
                  
                        2)
                     
                     
                        9 straipsnio a punktas pakeičiamas taip:
                        
                                    „a)
                                 
                                 
                                    bendrovei „Bayer Agriculture BV“, Scheldelaan 460, 2040 Antwerp, Belgija,“;
                                 
                              
                  
                        3)
                     
                     
                        priedo a punkto 1 papunktis pakeičiamas taip:
                        
                                    „1)
                                 
                                 
                                    Pavadinimas: „Bayer Agriculture BV“, Belgija
                                 
                              Adresas: Scheldelaan 460, 2040 Antwerp, Belgija,
                        veikia
                        bendrovės „Bayer CropScience LP“, 800 N. Lindbergh Boulevard, St Louis, Missouri 63167, Jungtinės Valstijos, vardu
                        ir“
                     
                  
         
            2 straipsnis
            Adresatai
            Šis sprendimas skirtas
            
                        a)
                     
                     
                        bendrovei „Bayer Agriculture BV“, Scheldelaan 460, 2040 Antwerp, Belgija, ir
                     
                  
                        b)
                     
                     
                        bendrovei „BASF SE“, Carl-Bosch-Str. 38, 67063 Ludwigshafen, Vokietija.
                     
                  
         
            Priimta Briuselyje 2021 m. vasario 12 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 268, 2003 10 18, p. 1.
         
            (2)  2017 m. gruodžio 21 d. Komisijos įgyvendinimo sprendimas (ES) 2017/2453, kuriuo pagal Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų leidžiama pateikti rinkai produktus, kurių sudėtyje yra genetiškai modifikuotų rapsų MON 88302 × Ms8 × Rf3 (MON-883Ø2-9 × ACSBNØØ5-8 × ACS-BNØØ3-6), MON 88302 × Ms8 (MON-883Ø2-9 × ACSBNØØ5-8) ir MON 88302 × Rf3 (MON-883Ø2-9 × ACS-BNØØ3-6) arba kurie iš jų sudaryti arba pagaminti (OL L 346, 2017 12 28, p. 31).